Diari Oficial de la Generalitat Valenciana


Sumari del DOGV 4953, del 24-02-2005 (2005/1688)

Informació pública del programa per al desenvolupament del sector de sòl urbanitzable sector UDE 4 del Pla General d'Ordenació Urbana de Carcaixent.
----------------------------------------------------------------------------------------------------------------------------------------------------

### Dades del document

Número de DOGV
:   4953

Data del DOGV
:   24-02-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/1688


Organisme emissor
:   Desarrollo Urbanistico Mare Nostrum, SLU

Tipus de document
:   Anunci

Informació pública del programa per al desenvolupament del sector de sòl urbanitzable sector UDE 4 del Pla General d'Ordenació Urbana de Carcaixent. [2005/F1688]
  
La mercantil Desarrollo Urbanístico Mare Nostrum, SLU, ha presentat un programa per al desenvolupament del sector de sòl urbanitzable sector UDE 4 del Pla General d'Ordenació Urbana de Carcaixent. Este programa ha sigut protocol·litzat davant del notari de Carcaixent, Vicente Salvador San Juan Pellicer, alhora que se n'ha presentat un exemplar davant de l'ajuntament. El programa té com a objecte el desenvolupament urbanístic de la unitat d'execució esmentada, i comprén una alternativa tècnica consistent en: sol·licitud de cèdula d'urbanització, pla parcial, projecte d'urbanització i memòria explicativa de l'objectiu i finalitat del mateix programa. La documentació juridicoeconòmica es presentarà en el moment procedimental pertinent.
  
Conforme al que es preceptua en els articles 46 i 47 de la Llei 6/1994, de la Generalitat Valenciana, Reguladora de l'Activitat Urbanística, LRAU, s'exposa al públic programa esmentat, mitjançant la publicació dels anuncis corresponents en el Diari Oficial de la Generalitat Valenciana (DOGV) i en el periòdic Levante. Es podran presentar alternatives tècniques i al·legacions durant 20 dies comptats des de la publicació de l'anunci en el Diari Oficial de la Generalitat Valenciana. Les proposicions juridicoeconòmiques es presentaran durant els cinc dies següents al venciment del termini anterior. Estos terminis quedaran prorrogats, per 20 dies addicionals, si durant els 10 primers dies d'informació pública alguna persona es comprometera a presentar una alternativa tècnica substancialment distinta a la inicial i prestara caució d'això. Les alternatives tècniques o les al·legacions i les proposicions juridicoeconòmiques que pretenguen competir amb la que s'exposa al públic es podran presentar, dins dels terminis esmentats, al Registre General d'Entrada de l'Ajuntament de Carcaixent, a la plaça Major, 1, en horari d'oficina.
  
Qualsevol persona que ho desitge podrà comparéixer, en els terminis esmentats, a la notaria de Carcaixent, al carrer de la Baronessa de Santa Bàrbara, número 43, davant del notari Vicente Salvador San Juan Pellicer, per a obtindre còpia de l'acta de protocol·lització o sol·licitar que se li exhibisca esta. Igualment podrà comparéixer a l'ajuntament, on s'ha depositat una còpia del programa, a fi d'examinar-la i presentar les al·legacions que estime convenients.
  
L'acte d'obertura de pliques, comprensives de les proposicions juridicoeconòmiques presentades, tindrà lloc a l'ajuntament en la següent data hàbil a la conclusió del termini per a presentar-les. Totes les actuacions podran ser objecte de consulta i al·legació pels interessats durant els 10 dies següents a l'obertura de pliques.
  
Amb anterioritat a la publicació del present anunci i en compliment del que s'establix en els articles 46.3 i 48 de la Llei Reguladora de l'Activitat Urbanística i 59.4 de la Llei 30/1992, de 26 de novembre, s'ha remés el corresponent avís al domicili dels que consten en el cadastre com a titulars de drets afectats per l'actuació proposada. Sense perjuí d'això, el present anunci val de notificació a tots els titulars cadastrals de terrenys inclosos en la unitat d'execució, que són els següents, sense perjuí que pogueren resultar-ne altres desconeguts: Ramón Soler Alcoy; José Rafael Canut Puig; Ramón Soler Coronado; Emilia Isabel Alcácer Mullor; Juana Victoria Franco, Vicenta Fayos Boquera; María Fayos Cogollos; Alcipro, SL; Carmen Lledó Ferrer i germans; Antonio Escandell Canut; Pilar Gay Perpiñá; Julio González Crespo; Josefa María Esteve Oliver.